Ríkisútvarpið hefur birt kynningarstiklu úr fréttaskýringarþættinum Kveik , sem sýndur verður annaðkvöld . Í stiklunni kemur fram að fjallað verði um íslenskt stórfyrirtæki . Í tilefni af þessu hefur Samherji sent frá sér yfirlýsingu . „ Við höfum orðið þess áskynja að fyrrverandi stjórnandi Samherja í Namibíu , Jóhannes Stefánsson , hafi farið til fjölmiðla og lagt fram alvarlegar ásakanir á hendur núverandi og fyrrverandi stjórnendum Samherja , " segir í yfirlýsingu Samherja . „ Teljum við þær upplýsingar sem við búum yfir vera með þeim hætti að slíkt væri tillitslaust vegna hagsmuna þeirra einstaklinga sem málið varðar . " „ Það sem við teljum rétt að koma á framfæri á þessum tímapunkti er að þegar við urðum þess áskynja í ársbyrjun 2016 að ekki væri allt með felldu í rekstrinum í Namibíu sendum við fyrrverandi rannsóknarlögreglumann hjá sérstökum saksóknara til Namibíu . Á það við um okkar félög eins og öll önnur fyrirtæki í Namibíu . Í því skyni hefur eitt skip þegar verið selt og viðræður staðið yfir frá byrjun þessa árs um sölu á öðrum rekstri Samherja í Namibíu til þarlendra aðila . "